
DISSERTATIO  MEDICA 

PE 


Alexandro  Binny  Webster  Auctore. 


JNJomen  Aneurysma  omnibus  tumoribus  impo¬ 
situm  est,  qui  dilatatione  arteriae  partis  circumfe¬ 
rentiae  praeter  naturam  accidente,  formantur :  nec- 
non  iis  tumoribus  qui,  a  sanguine  arterioso  in 
telam  cellulosam  effuso,  tunicis  arteriarum  ruptis 
vel  apertis,  fiunt.  Secundum  hanc  definitionem, 
igitur,  duo  Aneurysmatum  genera  sunt ;  primum 
verum,  et  secundum  Aneurysma  spurium  appel- 

latum.  Tertium  Aneurysmatis  genus  accidere 
existimatur,  quum,  tunicis  externis  arterias  divi¬ 
sis,  interna  eodem  modo  protruditur,  sicut  Peri¬ 
tonaeum  ab  intestinis  in  Herniae  exemplis  dejici¬ 
tur.  Hoc  Aneurysma  Mixtum  vocatur,  vel  Aneu¬ 
rysma  Herniam  arteriae  sistens  :  sed  penitus  fic¬ 
tum  videtur  ;  nam  experimentis  Scarp^e,  Joan- 
nis  Hunter,  et  Everardi  Home  Equitis, 
quibus  arteriam  tunica  ejus  externa  spoliabant, 
nulla  detrusio  contigit.  Praeter  ea  Aneurysma¬ 
tis  genera,  duo  alia  praeterea  sunt :  aliud  Varix 
aneurysmalis  vel  Aneurysma  varicosum ;  aliud 
Aneurysma  ab  Anastomose,  appellatum  est.  Ta¬ 
men  nostras  observationes  ad  illa  Aneurysmata, 
quae  dilatatione  iniqua  vel  tunicarum  arteriae  pro¬ 
priarum  ruptione  gignuntur,  cohibere  volumus. 

-londs  rrrnorra  <  ?  wr? 

DE  VARIETATIBUS  ET  EORUM  SIGNIS 

Antequam  magis  plene  Aneurysmatis  for¬ 
mationis  doctrinam  ingredior,  varietates  morbi  et 
eorum  signa  erit  conveniens  observare. 

Si  peripheriae  pars  arteriae,  ut  ante  memoravi- 
mus,  dilatata  fuerit,  nomen  Veri  Aneurysmatis 

capit.  Quum  amplificatio  arteriae  tantum  exi¬ 
gua  parte  viae  apparet,  et  tumor  marginem  defini¬ 
tam  habet,  circumscriptum  Aneurysma  verum  ap¬ 
pellatur  ;  sin  vas  ad  spatium  alicujus  momenti  di¬ 
latetur,  tumor  est  oblongus,  et  tam  gradatim  par¬ 
tibus  affinibus  terminat,  ut  marginem  non  potest 
accurate  definiri,  diffusum  Aneurysma  verum  vo¬ 
catum  est.  Cum  sanguis  arteriae  tunicarum  vul- 

■i 

nere  vel  ruptione  in  telam  cellulosam  adjacentem 
effugit,  tumor,  eo  factus,  Aneurysma  Spurium  de¬ 
nominatur.  Hoc,  simile  Aneurysmati  vero,  duo¬ 
bus  modis  accidere  potest.  Primo,  sanguis  una 
mole  colligere,  et  ejus  distentione  telam  cellulo¬ 
sam  in  saccum  condensare,  potest,  ut  tumor  cir¬ 
cumscriptus  formetur  ;  vel  secundo,  in  cellas  vici¬ 
nas  telae  cellulosae  diffundi,  et  plus  minus  secus 
viam  vasorum  extendere,  potest,  tumorem  abnor- 
ncm  et  oblongum  faciens.  Alterum  Spurium  cir¬ 
cumscriptum,  alterum  Spurium  Aneurysma  diffu¬ 
sum,  appellatur. 

Signa  Aneurysmatum  internorum  maxime  am¬ 
bigua,  quod  tumor  raro  ad  magnitudinem  perve¬ 
nit,  qualem  extrinsecus  protruderet.  Aneurys¬ 
matis  externis,  tamen,  rarum  est,  ut  non  certe 
medicus  naturam  tumoris  pulsantis  dicere  potest. 

Signa  veri  Aneurysmatis  sunt  sequentia.  Res, 
quae  primum  attentionem  aegri  allicit,  palpitatio 
quadam  parte  inusitata  est,  et  homo  paulo  magis 
attentus,  ibi  parvum  tumorem  pulsantem  cernit. 
Hic,  compressus,  penitus  evanescit,  sed,  compres¬ 
sione  amota,  extemplo  redit.  Plerumque  dolore 
et  coloris  cutis  mutatione  caret.  Tumor  grada- 
tim  major  fit,  et  demum  alicujus  momenti  mag¬ 
nitudinem  acquirit.  Pro  ratione  major  fit,  pul¬ 
sum  amittit,  et  saepe,  quum  ad  maximam  magni¬ 
tudinem  pervenit,  non  hic  potest  sentiri.  Tamen 
arteria  infra  Aneurysma  compressa,  ut  aditus  san¬ 
guinis  in  arteriis  membri  inferioribus  intercipia¬ 
tur,  et  tumor  tensior  reddatur,  pulsatio  expressius 
sentiri  potest.  In  Aneurysmatis,  quibus  nulla 
pulsatio  quum  sanguinis  aditus  per  partem  arte¬ 
riae  inferiorem  continuus  est,  haec  saepe,  arteria 
infra  tumorem  compressa,  efficitur.  Imminutio 
pulsationis  tunicis  arteriae  vim  resiliendi  et  dila¬ 
tandi  amittentibus  imputata  est,  prout  has  magis 
distensae  et  obduratae  sint ;  et  proinde  sacco  aneu- 
rysmali  non  diutius  alterna  contractione  et  dila¬ 
tatione  a  corde  capace.  Depositio  lamellarum 
sanguinis  coagulati  intra  saccum,  magnis  praeser- 
•tim  aneurysmatis,  causa  imminutionis  pulsus 

quoque  decreta  est.  Postea  hanc  depositionem 
primum  esse  processum  demonstrabimus,  quem 
natura  ad  aneurysma  sponte  curandum  incipit: 
ideoque  seinper  incitatur.  Quamprimum  depo¬ 
sitio  sanguinis  coagulati  sacco  fit,  compressio  tan¬ 
tum  evanescere  tumorem  efficere  potest.  Pro 
ratione  saccus  aneurysmatis  major  fit,  sanguinis 
aditus  in  arteriam  infra  tumorem  imminuitur, 
pulsusque  arteriae  debilis  et  exiguus  est.  Mem¬ 
brum  saepe  frigidum  oedemate  laborat,  et  dissec¬ 
tione  arteria  infra  aneurysma  praeter  solitum  exi¬ 
gua  et  contracta  invenitur.  Pressura  tumoris  in 
partibus  vicinis  signa  diversa  gignuntur.  Sic, 
in  femoris  aneurysmatis,  amotio  nervi  saphaeni 
saepe  dolorem  acutum  per  ejus  tractum,  usque  ad 
pollicem  pedis,  inducit :  et  poplitis  aneurys¬ 
matis  distentio  nervi  sciatici  interdum  doloris 
non  ferendi  causa  est,  omnibus  partibus  porrigen¬ 
tis  quas  nervus  adit.  Dolor  interdum  tam  acu¬ 
tus,  ut  non  usu  opii  externo  imminui  potest.  Pres¬ 
sura  diu  protracta  tumoris  in  ossibus  vicinis  ulce¬ 
rationis  et  cariei  iis  causa  est;  compressioque 
venarum  et  lymphaticorum  oedema,  torporem, 
frigiditatemque  membri  gignit.  Magnitudo, 
quam  tumor  assequitur,  a  natura  partium  vicina- 

rum  pendet,  et  quoque  inultum  vi  porrigendi 
earum,  telaeque  cellulosae  quantitate  cujus  com¬ 
ponuntur. 

Formatio  aneurysmatis  spurii  semper  apertura 
in  arteriae  tunicis  efficitur,  qua  sanguis  in  telam 
cellulosam  effugit.  Saepe  fit,  arteria  nixibus  ve¬ 
hementibus  lacerata,  sed  usitatissime  vulnere  in 
arteria  facto  quodam  instrumento  oritur.  Si  vul¬ 
nus  obliquum,  ut  incisura  tegumentis  non  ei  ar¬ 
terias  adversa  sit;  vel  si  chirurgo  vulnus  tegu¬ 
mentis  obducit,  ut  haemorrhagia  externa  obsista¬ 
tur,  sanguis  in  telam  cellulosam  arteriam  circum¬ 
dantem  late  injicietur,  et  aneurysma  diffusum 
formabitur.  Hoc  usitatissime  in  cubito  brachii, 
arteria  venaesectione  vulnerata,  accidit.  Tumor 
magnitudine  crescit,  tamdiu  haemorrhagia  pergit, 
et  tanto,  quibusdam  exemplis,  ut  gangraena  mem¬ 
bri  consequeretur.  Tamen  plerumque  vicinae  par¬ 
tes  earum  renixu  effusionem  definiunt,  sanguine¬ 
que  coagulante  et  super  orificium  arteriae  gru¬ 
mum  formante,  haemorrhagia  reprimitur.  Si 
apertura  in  arteria  valde  exigua,  et  haemorrhagia 
tarda  sit,  sanguis  cito  coagulat,  et  effusioni  in  te¬ 
lam  cellulosam  obsistit,  formaque  rotunda  tumo- 

ris  erit  definita.  Hae  ratione  circumscriptum 
aneurysma  spurium  formatur. 

Indicia,  quibus  verum  a  spurio  aneurysmate 
dignoscere  possumus,  sequentia  sunt.  Vero  aneu¬ 
rysmate,  tumor  prompte  pressurae  cedit,  et  quam 
prompte  redit :  spurium  aneurysma,  contra,  gra- 
datim  pressura  evanescit,  et  eodem  modo  redit, 
sonusque  sibilus,  sanguine  in  saccum  influente, 
saepe  auditur.  Pulsus  spurio  quam  vero  aneu¬ 
rysmate  debilior  est,  et  citius  amittitur. 

Interna  aneurysmata,  quae  praecipue  in  aorta 
existunt,  maxime  ambigua  sunt,  signis  tanto  iis 
plurimorum  aliorum  cordis  morborum  consimili¬ 
bus.  Enimvero  nisi  eatenus  progrediantur,  ut 
extrinsecus  se  protrudant,  et  pulsum  habeant, 
non  certe  quoad  eorum  praesentiam  possumus  sta¬ 
tuere.  Signa  sunt,  sensus  plenitudinis  vel  com¬ 
pressionis  in  thorace,  palpitatio  crebra,  vehemens 
et  abnormis  apud  costam  quartam,  respiratio  ce¬ 
leris  et  ardua,  pulsus  sterno  ad  brachia  porrigens, 
sensus  suffocationis  in  summo  thorace,  tussis  bre¬ 
vis  et  titillans,  mucus  tenuis  et  spumeus  abunde 
expectoratus,  et,  gradu  magis  provecto,  tumor  in 
ima  cervice,  vel  in  alterutro  latere  thoracis,  tun¬ 
dens.  Cum  aneurysma  abdomine  existit,  pulsus 

praeter  naturam  accidens  quadam  parte  parietis 
abdominalis  plerumque  sentitur.  Pressura  tu¬ 
moris  viscerum  functiones  interpellat ;  respiratio, 
motione  diaphragmatis  impedita,  difficilis,  et 
nausea,  potissimum  post  pabulum  ventriculum 
ingerendum,  saepe  obvenit.  A£ger  interdum  alvo 
astricta,  alias  diarrhoea,  laborat ;  et  nonnunquam 
dolores  cruciantes  abdomine  patitur.  Tandem 
tumor  magnus  extrinsecus  apparet,  cujus  pulsus 
perterrefaciunt :  et  brevi  tempore  dirumpit,  aeger- 
que  subita  sanguinis  effusione  intrinsecus  vel  ex¬ 
trinsecus  moritur. 

Diruptio  aneurysmatis  extrinsecus,  parte  cessu¬ 
ra,  sublata,  tensa,  mollique  tenui,  et  profundi 
purpurei  coloris  facta,  provideri  potest.  Haec 
duobus  modis  potest  fieri,  vel  crustae  separatione, 
vel  sacci  et  tegumentorum  eum  velantium  lacera¬ 
tione.  Quum  saccus  extrinsecus  ostendit,  vel  in 
cavitatem  membrana  mucosa  munitam  procedit, 
puta  pleura  vel  pericardium,  parietibus  ejus  raris 
a  distentione  summa  factis,  laceratione  dirumpit. 
Duratio  aortae  aneurysmatum,  priusquam  illa  di¬ 
rumpunt,  longior  vel  brevior  est,  prout  aeger  vi¬ 
tam  quietis  vel  laboris,  temperantiae  vel  immode¬ 
rationis,  agit.  Lethale  eventum  modis  diversis 

accidere  potest.  Hoc  non  semper  haemorrhagia 
exoritur ;  multis  exemplis  magnitudo  aneurys¬ 
matis  respirationem  ita  impedit,  ut  mors  suffoca¬ 
tione  sine  guttae  sanguinis  damno  fiat.  Illa  quo¬ 
que  lethalia  in  tracheam  dirumpendo  fieri  pos¬ 
sunt;  cum  aeger,  post  graviter  tussiendum  et 
sanguinem  expectorandum,  cito  moritur.  Inter¬ 
dum  in  cavitatem  thoracis  vel  pericardii  dirum¬ 
pit.  V erisimile,  quoque,  mortem  saepe  effici,  gru¬ 
mis  sanguinis  laxis  e  sacco  factis,  et  canali  arte¬ 
rias  illabantibus,  ut  sanguinis  e  corde  transitui 
his  obsistatur.  Doctor  Wells  exemplum  me¬ 
morat,  quo  aneurysma  aortae  in  arteriam  pulmo¬ 
nalem  dirupit. 


DE  CAUSIS. 

Dictum  est,  Aneurysmata  saepius  Anglia 
quam  Gallia  sese  offerre,  et  existimatur  hoc  a 
vitae  et  laboris  genere,  cui  plurimi  homines  nos¬ 
tratis  obnoxii,  oriri.  Saepe  nobis  in  hominibus 
occurrit,  qui  cadavera  in  usum  anatomicum  quasi 
ab  inferis  eruunt,  scilicet  a  vita  et  consuetudine 

potandi  quibus  plerique  dediti  sunt ;  cisiariisque 

et  rhedariis,  dicitur,  a  membris  in  flexa  posi¬ 
tione  diu  manentibus,  et,  illis  desilientibus,  ar¬ 
teriam  nimis  porrigentibus  et  lacerantibus.  Mul¬ 
to  minus  foeminis  quam  viris  crebrum ;  nam 
novem  e  decem  exemplis  morbus  his  se  offert. 
Causa?  aneurysmatis  creberrimas  sunt,  ictus,  lap¬ 
sus,  liquorum  spirituosorum  abusus,  cursus  hy- 
drargyri  iterati  et  diu  perrecti  pro  syphile,  irae 
paroxysmi,  et  nixus  vehementes.  Extremum 
ossis  fracti  arteriam  laedat,  et  causa  aneurysmatis 
sit ;  interdum  que  damnum  consequitur,  quod  vasi 
sclopeti  ictus  inflixerit.  F oeminis,  igitur,  iis  causis 
minus  obnoxiis,  vitaque  placida  et  moderata  fru- 
entibus,  morbum  minus  crebre  quam  viris  obve¬ 
nire  constat.  Aneurysmata,  tamen,  saepe  sponte 
oriuntur,  vel  multis  exemplis  causam  origini  dare 
difficile  est.  Causae  quae  morbo  ante  disponunt, 
ulcerata,  steatomatosa,  spongiosa,  vel  squamosa 
degeneratio  (ut  Scaupa  verbis  consequitur)  tuni¬ 
cae  arteriae  internae,  ampla  vasorum  magnitudo, 
tunicarum  raritudo  et  debilitas,  arteriae  curvamen 
et  eorum  propinquitas  cordi,  sunt.  Nonnullis 
hominibus  ex  propria  indole  organica  pendere  vi¬ 
detur.  Insigne  exemplum,  hanc  indolem  pro¬ 
bans,  a  Pellet  an  narratur.  “  J’ai  pourtant 

vu  plusieurs  fois  ces  nombreux  Aneurismes  occu¬ 
pant  indistinctment  les  grosses  ou  les  petites  ar- 
teres,  mais  surtout  celles  des  capacites.  J’en  ai 
compte  soixante  trois  sur  un  seul  homme,  depuis 
le  volume  d’une  aveline  jusqu’a  celui  de  la  moitie 
d’un  oeuf  de  poule  Arteriae  internas  saepius 
quam  externas  aneurysmate  laborant.  Usitatissi¬ 
me  aortae  et  saepissime  ejus  arcui,  thoracico  trun¬ 
co  descendenti,  et  abdomine  apud  arteriae  origi¬ 
nem  coeliacae,  offertur.  Arteriae  proximae  aortae, 
quibus  creberrime  obvenit,  eae  poplitis,  femoris, 
inguinis,  claviculae,  axillae,  et  arteria  carotidea, 
sunt.  Arteriae  temporum,  occipitis,  tibiae,  radii, 
ulnae,  palmaeque,  morbo  rarius  laborant,  et  mirum 
est  hunc  iis  cerebri  non  saepe  se  offerre. 


DE  ANEURYSMATUM  FORMATIONE. 

Tabulis  medicorum  Graecorum  veterum  et 
Arabicorum  aneurysmata  interna  non  memoran¬ 
tur;  anno  millesimo  quingentesimo  quinquagesimo 
septimo  tantum  erat,  ut  Ves alius  existere  pri- 


*  Clinique  Chirurgicale,  tom.  ii.  pag.  1. 

mum  demonstravit,  et  unum  a  ruptione  aortae  tuni¬ 
carum  oriens  descripsit.  Post  Vesalium,  haec 
assertio  disquisitionibus  Sennerti,  Silvatici, 
Riolani,  Elsineri,  Hildani,  et  aliorum,  con¬ 
firmata  est.  Fernelius  primum  huic  opinioni 
se  opponebat,  et  aneurysmata  dilatatione  tunica¬ 
rum  arteriae  propriarum  genita  esse  contendit. 
Haec  doctrina  a  Forresto,  Diemebrcek,  et 
aliis  fauta  est.  Tertia  classis  auctorum  existima¬ 
vit,  aneurysmata,  vel  a  ruptione,  vel  dilatatione 
tunicarum  arteriae  propriarum,  gigni  potuisse ; 
aut  ambobus  conjunctis,  dilatatione  ruptioni  an¬ 
tecedente.  Haec  doctrina  diu  in  scholis  Medi¬ 
cinae  et  Chirurgicae  universe  docta  erat,  et  genera 
aneurysmatum  diversa  verbis  veris,  spuriis  et 
mioctis ,  discreta.  Tunicae  arteriarum  dilatatae 
aneurysmatis  veris  saccum  formantes  descriptae 
erant :  in  spuriis  existimarunt,  tunicas  arteriae 
ruptas,  et  saccum  tela  cellulosa  circumjacente 
formatum  esse  :  et  in  aneurysmate  mixto,  tuni¬ 
cas  arteriae  primum  per  quoddam  spatium  dilata¬ 
tas,  pernicieique  earum  consequente,  morbum  in 
spurium  genus  conversum  esse. 

Professor  Scarpa  tamen  proponit,  aneurysma 
semper  a  ruptione  tunicarum  arteriae  propriarum. 

et  effusione  sanguinis  in  thecam  cellulosam  arteri¬ 
am  circumdantem,  genitum  esse,  et  dilatatio¬ 
nem  arteriae  tunicarum  ad  aneurysmatis  forma¬ 
tionem  non  essentialem.  Aortam  interdum  prae¬ 
ter  naturam  accidentem  dilatatam  esse  concedit, 
sed,  hoc  aneurysmate  penitus  diversum,  tuetur. 
“  With  regard  to  this  point,  it  is  a  fact  worthy 
of  the  atttention  of  medical  men,  and  of  all  those 
who  wish  to  investigate  this  subject,  that  the 
root  of  an  aneurysm  of  the  aorta,  in  whatever 
point  of  this  artery  it  appears,  never  includes  the 
-  whole  circumference  of  the  tube  of  the  artery : 
but  that  the  root  constantly  occupies  and  involves 
only  the  one  or  the  other  side  of  the  artery,  from 
which  side  the  aneurysmal  sac  rises  and  enlarges 
in  the  form  of  an  appendix  or  tuberosity,  more  or 
less  large  and  extended,  according  to  the  circum- 
stance  of  the  place,  or  of  the  period  of  the  dis- 
ease;  while,  on  the  contrary,  the  dilatation  of 
the  artery  occurs  in  the  whole  circumference  of 
the  tube,  and  therefore  differs  essentially  from 
aneurysm  *  ”  Antequam  ulterius  considerare 


*  Scarpa  on  Aneurysm,  Wishart’s  translation, 
p.  56. 

doctrinam  aneurysmatis  formandi  pergam,  non 
fore  alienum  paucas  notationes  ad  tunicas  arteriae 
pertinentes  praefari,  opinor. 

Parietes  arteriae  in  tunicas  tres  dividi  possunt : 
scilicet  internam,  mediam  vel  musculosam,  et  ex¬ 
ternam  vel  cellulosam.  "Tunica  interna  maxime 
tenuis  et  plana,  vi  resiliendi  praedita,  et  longitu¬ 
dine  firma,  sed  adeo  circuitu  debilis,  ut  leni  im¬ 
petu  facile  scindatur.  Fibrae  tunicae  mediae  cir¬ 
culares,  et  quum  vix  ullae  longitudinales  sunt, 
earum  connexus  inter  se  exilis  est,  et  ipsae  facile 
sejunguntur.  Tunica  externa  densa,  maxima  vi 
resiliendi  praedita,  et  intexta,  ejusque  laminae 
mutuo  commiscentur,  et  confertim  conii ectuntur. 

4 

Praeter  eas  tunicas,  omnes  arteriae,  suo  situ  natu¬ 
rali,  cellulosa  theca  adventitia  teguntur,  quae  suis 
locis  tenet,  et  partibus  circumdantibus  connectit. 
Haec  theca  circa  aortam,  arteriam  carotideam, 
mesentericam,  et  renalem,  sed  minus  circa  eas 
extremorum,  densissima  est.  Illa  mollis  et  facile 
porrigi  potest. 

Scaupa  ait,  si  impetu  idoneo  quicquam  flui¬ 
dum,  quod  coagulari  potest,  velu ti  ceram  lique¬ 
factam,  in  aortam  injiciamus,  uti  tunicae  internae 
et  medias  dirumpantur,  externa  sub  forma  tumo- 

ris  de  modo  aneurysmatis  extolleretur.  Hoc  ex¬ 
perimento  tunica  interna  fluidi  magnam  repug¬ 
nantiam  impulsui  obsistit,  sed  ubi  primum  ea 
dirumpitur,  tunica  media  quoque  cedit,  et  flui¬ 
dum  in  cellas  externae  manare  patitur.  Idem 
phaenomenon,  opinatur,  videri  potest,  cum  tunica 
aortae  interna  ita  morbida  sit,  ut  sanguinis  a 
corde  impetu  dirumpatur.  Postquam  tunica  in¬ 
terna  dirumpitur,  sanguis  extemplo  nexus  fibra¬ 
rum  musculosa?  perfluere  incipit,  et  gradatim  in 
tunicae  interstitia  externae  effundi,  per  quoddam 
spatium  ecchymosim,  leviter  sublatam,  in  arteri¬ 
am  formans.  Postea  fibris  tunicae  musculosae 
sensim  separatis,  sanguis  inter  eas  penetrat,  tuni¬ 
camque  arteriae  cellulosam  de  modo  tumoris  inci¬ 
pientis  implet  et  tollit.  Sic,  fibris  tunicae  mus¬ 
culosae  attritis,  vel  a  se  separatis,  sanguis  impetu 
majore  quam  ante  in  tunicam  arteriae  cellulosam 
fertur,  quam  exterius  adigit ;  et  demum,  hac  di¬ 
rumpente,  tbeca  arteriae  cellulosa  in  saccum  aneu¬ 
rysmatis,  ut  loquar  accurate,  convertitur.  Hoc 
modo  Scaupa  aneurysmatis  formationem  expli¬ 
cat.  In  disquisitionibus  multorum  aortae  aneu¬ 
rysmatum,  dicit,  omnibus  manifestum,  tunicas 
proprias  arteriae  ruptas,  et  saccum  a  substantia 

internis  vel  musculosis  penitus  diversum  forma¬ 
tum  esse.  Apud  locum  quo  tumor  parieti  arteriae 
se  jungit,  saccus  contractionem  exhibet,  praeter 
quam  magis  expansus :  sed  contendit,  hoc  non 
Afuturum  esse,  si  aneurysma  dilatatione  arteriae 
tunicarum  factum  esset ;  nam  tunc  amplissima 
tumoris  magnitudo  foret,  quo  saccus  arteriae  se 
jungit.  Si  incisio  pariete  arteriae  ex  adverso  collo 
sacci  longitudine  fieret,  situs  ulcerationis  vel  rup¬ 
tionis  in  tunicis  vasorum  videtur,  et  reliquiae  ha¬ 
rum  partitionem  format,  quae  canalem  arteriae  a 
cavitate  sacci  separat.  Aditus,  quoque,  ah  arte¬ 
ria  in  saccum,  seu  aneurysma  parvum  seu  mag- 
num,  semper  arctus  est,  et  fundus  sacci,  quo  lon¬ 
gius  ab  arteria,  amplior  evadit.  Si  arteria,  ex 
latere  quo  ruptio  est,  dissecetur,  tunicae  praeter 
solitum  tenues  inveniuntur,  et  aegre,  vel  etiam 

'jf^r  *'  }  ;S  •  fl  I  •  * 

nequaquam,  a  se  separari  potest.  Dissectione 
persecuta,  donec  tunicam  externam  a  musculosa 
separemus  (quod  interdum  sine  laceratione  fieri 
potest),  tunc  planum  est,  inquit  Scarpa,  tuni¬ 
cam  musculosam  praeter  septum,  canalem  arteriae 
a  cavitate  sacci  separans,  non  transire,  sed  apud 
marginem  ruptionis  similem  fimbriae,  vel  in  punc- 

'ifdtf  f.  r 

tis  obtusis  terminare. 

m  gddofrr  07 ff  tuw  /  j-oq  Jferna  & 

Utcunque  auctoritas  Scarp^e  in  hanc  rem 
magna  sit,  plures  chirurgi  praeclari  in  Continente 
adhuc  censent,  veluti  Boyer,  Richerand,  et 
Sabatier,  tunicas  arteriae  nonnullis  aneurysma¬ 
tis  dilatari.  In  Magna  Britannia,  quoque, 
doctissimus  A.  Monro,  et  unusquisque  praelec¬ 
tor  de  Medicina  Chirurgica,  aneurysmata  in  vera 
et  spuria  dividit;  vel  quae  dilatatione  et  quae 
ruptione  arteriae  tunicarum  comitantur.  Tamen 
ruptio  crebrius  dilatatione  arteriae  tunicarum  ob¬ 
venit. 

Quisquis  dissertationem  Domini  Hodgson  at¬ 
tente  perlegit,  coargutum  iri  opinor,  dilatationem 
arteriae  tunicarum  in  hoc  morbo  non  inusitate 
fieri.  Hoc,  de  quo  non  jure  contendi  potest,  pro¬ 
batur,  tunicas  arteriae  diversas  per  totum  spa¬ 
tium  dilatationis  valendo  vestigare.  “  In  the 
year  1811,”  (inquit  Hodgson,)  “  I  dissected 
an  aneurysm  of  the  Aorta,  which  was  removed 
from  the  body  of  a  young  woman,  by  my  friend 
Dr  Farre.  The  sac  was  as  large  as  a  small 
melon,  and  had  proved  fatal  by  bursting  into  the 
posterior  mediastinum,  and  subsequently  into  the 
cavity  of  the  thorax. — At  the  arch  of  the  aorta 
there  was  a  dilatation  not  larger  than  the  half  of 
a  small  pea.  About  two  inches  lower  in  the 

same  vessel,  was  a  second  dilatation  which  would 
have  contained  a  hazel-nut ;  and  immediately 
abovc  the  diaphragm  was  the  large  aneurysm 
which  had  proved  fatal.  I  removed  that  portion 
of  the  vessel  which  contained  the  smallest  dilata¬ 
tion,  and  macerated  it  until  its  coats  could  be 
separated  without  violence.  I  found  that  the 
dilatation  existed  equally  in  the  tliree  coats  of 
the  vessel,  and,  when  separated,  each  presented 
the  appearance  of  a  minute  aneurysm.  The 
second  dilatation  exhibited  the  same  circumstan- 
ces  in  a  more  advanced  stage.  The  coats  of  the 
vessel  were  more  intimately  adherent  to  each 
other  than  in  a  natural  state  ;  but  it  was  evident 
that  the  sac  consisted  in  a  dilatation  of  the  inter- 
nal,  the  middle,  and  the  extern al  coats  of  the 
aorta.  In  the  large  aneurysm,  the  disorganised 
internal  and  middle  coats  could  be  traced  for 
some  distance  into  the  sac,  when  the  parts  con¬ 
tained  in  the  posterior  mediastinum  and  the  ver¬ 
tebrae  formed  the  remainder  of  the  cyst, *  *”  &c.  &c. 
Ad  opinionem  ulterius  sustinendam,  dissectionem 
aneurysmatum  plurium  poplitis  et  femoris  reddi¬ 
dit,  et  omnibus  dilatationem  iniquam  arteriae  tu- 

- 

*  Hodgson  on  Diseases  of  Arteries  and  Veins,  p.  67. 

nicarum  invenit.  Doctor  Donaldus  Monro, 
in  quinque  exemplis,  fibras  tunicae  musculosae  in 
sacco  vestigare  poterat ;  et  SabaTier  et  Hal- 
ler  tradunt,  ipsos  quoque  tunicam  musculosam 
dilatatam  vidisse.  Omnibus  illis  factis,  igitur, 
inferendum,  aneurysmata  dilatatione  arteriae  tuni¬ 
carum  interdum  comitari,  sed  morbum  ruptione 
tunicae  internae  et  mediae,  extern  aeque  expansio¬ 
nem  in  saccum,  creberrime  fieri ;  quo  demum  di¬ 
rumpente,  saccus  theca  cellulosa,  quae  arteriam 
circumdat,  formatur. 

■  ;j  ,  ,  :  nvmi. vb>  aiom  &  xn  as» 

DE  CURATIONE  ANEURYSMATUM  SPONTE. 

t  1  jfljo 

Spontanea  curatio  modis  diversis  fieri  potest ; 
sed  semper  a  depositione  sanguinis  in  saccum 
coagulati  pendere  videtur. 

Primo,  a  sanguine  stratum  coaguli  deponente 
creberrime  exoritur,  et  hac  depositione  gradatim 
increscente,  saccus  penitus  impletur.  Deposi¬ 
tio  in  arteria?  canalem  supra  et  infra  saccum  por¬ 
rigitur,  quantum  primos  ramos  quos  arteria  emit¬ 
tit.  Aditui  sanguinis  per  arteriam  obsistitur,  et 
circulatio  in  partibus  infra  aneurysma,  ab  arteriis 
collateralibus  inter  se  osculantibus,  geritur.  San¬ 
guis  demum  in  truncum  praecipuum  per  spatium 

infra  aneurysma  haud  exiguum  iis  vehitur.  Tu¬ 
mor  tempore  absorbetur,  et  arteria  per  quoddam 
spatium  supra  infraque  saccum  deletur. 

Secundo,  curatio  sponte  fiat,  a  tumore  adeo 
amplificante,  ut  parietes  arteriae  per  quoddam 
spatium  supra  infraque  aneurysma  coarctantur. 
Inflammatio  adhaerens  in  tunicis  arteriae  incita¬ 
tur,  et  canalis  ejus  penitus  deletur.  Credo  hunc 
modum  curationis  spontaneae  saepius  obvenire 
quam  existimatur. 

Tertio,  tumore  alta  inflammatione  et  gangraena 
occupato;  firmum  sanguinis  coagulum  intra  ar¬ 
teriam  formatur,  quod  ejus  canalem  concludit,  et 
aditui  in  saccum  sanguinis  obsistit.  Hinc  hae¬ 
morrhagia  diruptionem  sacci  aneurysmatis  raro 
comitatur.  Etiamnum  alius  modus  est,  quo  cu¬ 
rationem  posse  spontaneam  accidere  existimatur. 
Portio  sanguinis  in  saccum  coagulati  separari  po¬ 
test,  et  in  canalem  arteriae  illabens,  fluxui  sangui¬ 
nis  in  saccum  aneurysmatis  obsistit.  Sanguis 
supra  et  infra  saccum  coagulat,  et  postea  arteria 
in  perpetuum  deletur.  Tamen  curatio  hoc  modo 
spontanea  raro  obvenit. 

Scaupa  affirmat,  “  That  it  is  a  certain  and  in- 
controvertible  fact  in  practical  surgery,  that  a 
complete  and  fruly  radical  cure  of  an  aneurysm 

cannot  be  obtained,  in  whatever  part  of  the  body 
this  tumour  is  situated,  unless  the  ulcerated,  la- 
cerated,  or  wounded  artery,  from  which  the 
aneurysm  is  derived,  is,  by  the  assistance  of  na¬ 
ture,  or  of  nature  combined  with  art,  obliterated 
and.  converted  into  a  perfectly  solid  ligamentous 
substance,  for  a  certain  space  above  and  below 
the  place  of  the  ulceration,  laceration  orwound* *.” 
Hac  notione  probabile  est,  aneurysmata  aortae 
morbos  insanabiles  existimata.  Hodgson  tamen 
dicit,  sanguinem  coagulatum  in  saccum  aortae 
aneurysmatis  tali  quantitate  depositum,  et  ab¬ 
sorptionem  rerum  in  sacco  contentarum,  contrac¬ 
tionemque  consequentem,  tanto  pergere  posse, 
ut  morbus  sine  canalem  arteriae  invadendo  sana¬ 
retur.  Etiam  illis  exemplis,  quibus  arteria  ab 
aliquo  instrumento  vulnerata  est,  cicatrix  aper¬ 
tioni,  sine  canale  arteriae  deleta,  obduci  potest  f . 
Hoc,  igitur,  nobis  demonstrat,  ut  remediis  ido¬ 
neis  nunquam  spem  sanandi  aortae  aneurysmata 
abjicere  oporteat;  sed  hoc  propitium  eventum 
non  saepe  obvenit. 

*  Scarpa  on  Aneurysm,  p.  88. 

*f*  Vide  Jones  on  Haemorrhage,  p.  96.  Scarpa  on 
Aneurysm,  p.  351.  Hodgson  on  Arteries  and  Veins, 

DE  TRACTATIONE  CHIRURGICA. 

A  nostra  notitia  processus  quem  natura  ad¬ 
hibet,  ad  circulationem  sanguinis  membro  geren¬ 
dum  postquam  arteria  praecipua  ligata  est,  chirur¬ 
gi  nunc  tractationem  aneurysmatum  suscipiunt, 
sine  metu  gangraenae  in  membro  orientis,  imo 
etiam  cum  spe  fere  certa  morbum  radicitus  sa¬ 
nandi.  Principia  a  quibus  tractatio  chirurgica 
aneurysmatum  pendet,  eadem  quam  in  curatione 
spontanea  sunt :  scilicet  obstructio  introitus  san¬ 
guinis  in  saccum,  ut  depositio  sanguinis  coagula¬ 
ti  in  saccum  supra  infraque  aneurysma  fieret ;  et 
arteriae  in  perpetuum  deletio.  Cum  ligatura  ar¬ 
teriae  circumponitur  et  firmiter  ligatur,  ejus  effec¬ 
tus  sunt,  obstructio  sanguinis  per  vas  transeuntis, 
sectioque  tunicae  internae  et  mediae:  coagulum  tunc 
formatur  ad  originem  primi  rami  haud  exigui  supra 
ligaturam  porrectam,  et  inflammatio  adhaerens  in¬ 
citatur.  Effusio  lymphae  coagulantis  a  portioni¬ 
bus  tunicae  internae  et  mediae  sectis  fit ;  parietes 
arteriae  coalescunt,  et  sanguis  in  ramos  collate¬ 
rales  dirigitur,  qui  cum  aliis  infra  obstructionem 
inosculantur.  Hi  magnitudine  gradatim  auge-- 

eunt,  et  brevi  tempore  circulatio  tam  valida  in 
trunco  praecipuo  quam  ante  fit. 

Duae  viae  ad  curandum  aneurysmata  externa 
nunc  tantum  adhibentur,  scilicet  compressio  et 
ligaturae  applicatio.  Prima  diu  usitata,  et  non¬ 
nulla  exempla  narrantur  quibus  curatio  ab  illa 
effecta  est.  Tamen  ejus  operatio  ita  incerta,  ita 

tarda,  et  multis  exemplis  ita  aegro  molesta  est,  ut 

•  . 

chirurgi  nunc  raro  ad  illam  decurrunt.  Com¬ 
pressio  vel  toti  membro,  vel  arteriae  supra  situm 
aneurysmatis,  applicetur.  In  compressione  totius 
membri,  fasciam  mediam  applicando  circa  extre¬ 
mum  membri  incipimus,  et  sursum  ducendo  donec 

*  •  i 

ad  tumorem  aneurysmalem  adveniamus.  Pauci 
penicilli  tumori  tunc  imponendi  sunt,  et  applica- 
tio  fasciae  ad  summum  membrum  proferenda. 
Compressio  supra,  quam  infra  tumorem  paulo 
firmior  esse  debet,  et,  inter  singulas  fasciae  appli¬ 
cationes,  gradus  compressionis  augendus  est. 
Venaesectio  et  parca  diaeta  una  cum  compressione 
fere  adhibentur.  Diversa  instrumenta  ad  arte¬ 
riam  supra  aneurysma  comprimendam  fabricata 
sunt,  sed  omnia  gradum  doloris  non  ferendum 
efficiunt,  qualem  aeger  non  amplius  pati  potest. 
Si  compressio  unquam  adhiberi  debeat,  tantum 

illis  aneurysmatis  quae  vulnere  arteriae  efficiun- 

*  -  ,7 

tur.  Via  curandi  aneurysma  citior,  minus  mo¬ 
lesta  et  certior,  applicatio  ligaturae  est  ad  arteri¬ 
am  supra  morbi  situm. 

Aneurysmata  externa  olim  tractata  sunt  sac¬ 
cum  aperiendo,  res  in  illum  contentas  eluendo,  et 
arteriam  proxime  supra  infraque  illum  ligando. 
Hanc  operationem  peragendo  difficultates  haud 
exiguae  obvenerunt,  et  eventus  saepe  infelix  erat. 
Ab  altitudine  situs  arteriae  et  adhaesionibus  quas 
saccus  cum  partibus  circumdantibus  formaverat, 
applicatio  ligaturae  circum  arteriam  perquam  tar¬ 
da  et  difficilis  erat ;  et  inter  operationem  chirur¬ 
gus  fluxu  sanguinis  perpetuo  ab  arteriis  mino¬ 
ribus  vel  ab  extremo  trunci  praecipui,  impeditus. 
Tarda  suppuratio  vel  exulceratio  gangraenosa 
hunc  modum  operandi  secuta  est,  et  haemorrha¬ 
gia  secundaria  quoque  saepe  obvenit,  exulcera¬ 
tione  gangraenosa  ultra  situm  ligaturae  porrigente, 
vel  arteria  per  quoddam  spatium  supra  saccum 
aneurysmatis  morbo  affecta.  Erat  res  poste¬ 
rior  quae  anno  millesimo  septingentesimo  octa- 
gesimo  quinto,  Dominum  Joannem  Hunter 
adduxit,  ut  arteriam  spatio  haud  exiguo  supra 
saccum  aneurysmatis  ligaret.  Commoda  praeci¬ 
pua  quae  haec  operatio  cum  altera  comperata 

liabet,  sunt,  magna  facilitas  peragendi,  minus 
discrimen  haemorrhagiae  secundariae  ah  arteria 
morbida  obveni untis,  et  evitatio  suppurationis 
molestae  et  tardae.  Operatio  quamprimum  peragi 
debet,  vel  priusquam  aneurysma  ad  magni  tudinem 
amplam  pervenerit,  et  tum  fere  felix  est 

Communia  ad  arteriam  ligandam  praecepta 
sequentia  sunt.  JEgro  idoneo  situ  posito,  incisio 
tres  pollices  longa  fit  per  arteriae  tractum  in  te¬ 
gumentis,  et  tela  cellulosa,  deorsum  ad  thecam 
quae  vas  tegit.  Tegumentis  et  musculis  (si  qui 
obvii  sint)  a  ministro  cum  spathula  curvata 
seorsum  tentis,  exigua  apertio  in  theca  arteriae  fa¬ 
cienda  est,  eam  vellicando  forcipe  in  sectione  ca¬ 
daveris  adhibita,  et  scalpello  secando.  Rector 
tunc  introducendus  est,  et  theca  super  illum  sur¬ 
sum  secanda,  quatenus  opus  sit ;  vel  arteria,  ad 
arbitrium  chirurgi,  manubrio  scalpelli  per  se  ele¬ 
vata  sit.  Acus  communis  aneurysmalis,  ligatura 
instructa,  tunc  arteriae  circumponenda,  venas  vel 
nervos  non  includere  cavens.  Acu  subducta, 
arabo  ligaturae  extrema  altera  manu  prehendere 
oportet,  arteriaque  inter  ligaturam  et  digituin 
alterius  compressa,  certior  fieri  conamur,  necne 
pulsus  tumoris  cohibitus  sit.  Si  ille  quiescats 

arteria  compressa,  exploratum  habeamus  liga¬ 
turam  arteriae  circumpositam  esse.  Hic  modus 
prorsus  necessarius  est,  praecipue  arteriam  sub¬ 
claviam  ligando ;  nam  plexus  nervorum  supra 
hoc  vas  saepe  pulsum  eo  accipiunt,  et  chirurgus 
cos  arteriam  putare  propensus  est. 

Sunt  nonnullaeres  quae  arteriam  ligando  ad 
spatium  supra  aneurysma  haud  exiguum  ani¬ 
madverti  debent.  Primo,  una  tantum  ligatura 
adhiberi  debet,  quod  aditui  sanguinis  in  saccum 
obsistendo  aeque  ac  du§e  efficax  ;  et  cum  duae  ad¬ 
hibeantur,  vulnus  non  ita  facile  sanari  potest,  quia 
portionem  arteriae  inter  ligaturas  suppurare  et 
in  gangraenam  abire  oportet.  Arteria  nunquam 
magis  a  theca  separari  debet,  quam  ad  ligaturam 
patiendum  applicari  sufficit.  Si  illa  nimis  sepa^* 
rata  est,  duas  ligaturas  circiter  semunciam  vel 
unciam  a  se  distantes  applicare  commodum  est, 

et  vas  in  medio  illorum  secare.  Extrema  arteriae 

» 

intra  thecam  se  trahunt,  et  portiones  vasis  in¬ 
ter  ligaturas  in  gangraenam  abeunt.  Ligatura 
esse  tenuis  et  rotunda,  et  satis  firme  trahi 
debet,  ut  tunicas  internas  et  medias  apte  secari 
exploratum  habeamus.  Bene  cavere  chirurgus 
debet,  ne  quivis  nervi  vel  aliud  quodpiam  in  liga¬ 
tura  comprehenderentur ;  quia  haec  maxime  pro- 

pensa  fieri  laxa,  quamprimum  illa  exulcerant  vel 
in  gangraenam  abeunt,  et  haemorrhagia  secunda¬ 
ria  obveniri  potest.  Unum  extremorum  ligaturas 
abscindi  debet,  et  vulnus  prima  intentione  sanari. 
Interdum  pulsus  brevi  tempore  post  operationem 
in  tumore  sentitur.  Hic  oritur  a  vasis  sangui¬ 
nem  per  anastomosim  in  saccum  adportantibus ; 
sed  ille  rivo  adeo  exiguo  et  cum  impetu  tam  im¬ 
minuto  intrat,  ut  augmen  tumoris  sistatur,  et 
depositio  sanguinis  coagulati  promoveatur. 

Antea  memoravimus,  aneurysmata  aortas  in¬ 
terdum  sanari,  vel  a  contractione  sacci  adeo  mag¬ 
nitudine  imminui,  ut  nullum  discrimen  dirum¬ 
pendi  sit.  Impetus  est,  quo  sanguis  in  saccum 
aneurysmalem  immittitur,  qui  causa  prolationis 
et  diruptionis  fit ;  et  velocitas  sanguinis  quae  de¬ 
positioni  ejus  fibrinae  occurrit.  Ut  curatio,  igi¬ 
tur,  vel  imminutio  aneurysmatum  aortae  efficia¬ 
tur,  omnes  nostri  conatus  ad  coercendum  impe¬ 
tum  et  velocitatem  circulationis  dirigi  debent. 
Hoc  modo  rationem  medendi,  a  Valsalva  com¬ 
mendatam  et  exercitam,  multis  exemplis  adeo 
utilem  fieri  videmus.  Ideo  sanguis  e  brachio 
mitti  debet,  et,  pro  statu  pulsus,  temperamento 
aegri,  et  augmine  vel  diminutione  magnitudinis 
aneurysmatis,  subinde  repeti.  Eodem  tempore 


DE  ANEURYSMATE. 


parcissima  diaeta  adhibenda,  et  continuenda  est, 
donec  aeger  debilissimus  fit,  vel  aneurysmatis 
magnitudo  redigitur.  Inde  paulo  magis  nutritia 
esse  potest.  Lecto  tranquillus  affigendus  est,  et 
medicamenta  cathartica  pro  re  nata  praescribenda. 
Glacies  contusa,  vel  quaedam  lotio  astringens, 
veluti  solutio  Muriatis  Ammoniae,  vel  Acetatis 
Plumbi,  superficiei  tumoris  adhiberi  debet.  De- 
<x)ctum  Querci  Roboris  et  alia  astringentia  quo¬ 
que  applicari  commendata  sunt.  Exhibitio  me¬ 
dicamentorum,  quae  impetum  circulationis  coer¬ 
cent,  veluti  Tincturae  Digitalis  purpureae  ^et 
Tartratis  Antimonii,  auxilia  praebet  utilia.  Venae- 
sectio  non  adeo  urgeri  debet,  ut  syncope  fiat,  quia 
hoc  statu  sanguis  in  sacco  aneurysmatis  coacer¬ 
vari  obnoxius  est,  et  circulationem  impedire,  post¬ 
quam  cor  revivescit.  Commodum,  igitur,  san¬ 
guinem  parva  quantitate  semel  mitti  et  saepe 

repeti,  potiusque  in  rivo  exiguo.  Interdum  ra¬ 
tionem  debilitantem  urgendo  insistimur  quate¬ 
nus  necesse  sit,  ne  alios  morbos  inducamus.  Plu¬ 
rimis  exemplis,  igitur,  augmini  aneurysmatis  ob¬ 
sistere  sufficiet ;  et  cum  illud  effici  potest,  circula¬ 
tio  tranquillitate  et  diaetae  attentione  temperari 
debet. 

